**Αθήνα,20 Ιουνίου 2024**

**ΑΝΑΚΟΙΝΩΣΗ-ΠΡΟΣΚΛΗΣΗ ΓΙΑ ΤΗ ΔΙΕΝΕΡΓΕΙΑ ΥΓΕΙΟΝΟΜΙΚΩΝ ΕΞΕΤΑΣΕΩΝ, ΑΘΛΗΤΙΚΩΝ ΚΑΙ ΨΥΧΟΤΕΧΝΙΚΩΝ ΔΟΚΙΜΑΣΙΩΝ**

**(ΠΡΟΚΗΡΥΞΗ 9Κ/2021 - Προστατευόμενα άτομα σύμφωνα με το Ν.2643/1998 (Α’220 )**

Σε συνέχεια της από 13-05-2024 Ανακοίνωσης καλούνται οι υποψήφιοι/ες  **μετά από αναβολή της Προκήρυξης 9Κ/2021 του ΑΣΕΠ καθώς και (28) υποψήφιοι προστατευόμενων ατόμων του ν.2643/1998**, να παρουσιαστούν **ενώπιον της Υγειονομικής , Αθλητικής και Ψυχοτεχνικής Επιτροπής** του Υπουργείου Προστασίας του Πολίτη κατά τις ώρες και ημέρες που ορίζονται στην αριθ.16763/17-6-2024 (ΑΔΑ: Ψ81Υ46ΜΤΛΒ-ΦΞ4) απόφαση του Υφυπουργού Προστασίας του Πολίτη.

Κάθε υποψήφιος/α θα **απασχολείται τρεις (3) ημέρες για την ολοκλήρωση της υποχρεωτικής εξέτασης από τις αντίστοιχες Επιτροπές**. Την πρώτη ημέρα υποβάλλεται σε εξέταση της υγειονομικής καταλληλότητας , τη δεύτερη ημέρα υποβάλλεται σε αθλητικές δοκιμασίες και την τρίτη σε ψυχοτεχνικές δοκιμασίες.

Από τους υποψηφίους/ες όσοι **κρίνονται ΙΚΑΝΟΙ/ΕΣ** κατά την πρώτη ημέρα εξέτασης της υγειονομικής καταλληλότητας , θα παρουσιάζονται για εξέταση στις αθλητικές δοκιμασίες ενώπιον της Αθλητικής επιτροπής κ.ο.κ

|  |
| --- |
| ***Η Υγειονομική Επιτροπή συνεδριάζει στο Κεντρικό Ιατρείο Αθηνών, Πειραιώς 153, Πετράλωνα και οι υποψήφιοι οφείλουν να παρευρίσκονται κατά τις οριζόμενες ημέρες στις :08.00 π.μ.***  ***Οι Αθλητικές Δοκιμασίες διενεργούνται στις αθλητικές εγκαταστάσεις του Εθνικού Αθλητικού-Προπονητικού Κέντρου Ολυμπιακού Χωριού Μαραθώνιας Διαδρομής 0 Αχαρναί Αττικής και ώρα 9.00, που πρόκειται να διενεργηθούν οι Αθλητικές δοκιμασίες από την αρμόδια Αθλητική Επιτροπή και οι υποψήφιοι οφείλουν να παρευρίσκονται κατά τις οριζόμενες ημέρες στις 09.00.π.μ***  ***Οι Ψυχοτεχνικές Δοκιμασίες διενεργούνται στην Αστυνομική Ακαδημία, Λεωφόρος Θρακομακεδόνων 101 Αχαρναί και οι υποψήφιοι οφείλουν να παρευρίσκονται κατά τις οριζόμενες ημέρες στις 08.00.π.μ*** |

Υποψήφιοι /ες που **δεν θα κριθούν Ικανοί/ες σε κάποια από τις δοκιμασίες, δεν θα συνεχίζουν την εξέταση τους στις υπόλοιπες.** Για τους ανωτέρω ,το αποτέλεσμα της εξέτασης τους γνωστοποιείται αυθημερόν από την αντίστοιχη Επιτροπή.

**Οι Υποψήφιοι/ες έχουν κατανεμηθεί ΑΛΦΑΒΗΤΙΚΑ σε (3) Ομάδες: α) Ομάδα 1: ΑΡΙΘ.29730\_2017 αποφαση\_6Κ\_2018 , β) Ομάδα 2: ΠΡΟΣΤΑΤΕΥΟΜΕΝΑ ΑΤΟΜΑ Ν.2643\_1998 και γ) Ομάδα 3: ΜΕΤΑ ΑΠΟ ΑΝΑΒΟΛΗ\_9Κ\_2021 , καλούμενοι/ες από την Δευτέρα 01.07.2024 σύμφωνα με το ΣΧΕΤΙΚΟ ΠΑΡΑΡΤΗΜΑ Α.**

**Ο συνολικός προγραμματισμός των εξετάσεων βρίσκεται στο συνημμένο αρχείο με τίτλο ΠΡΟΓΡΑΜΜΑ ΕΞΕΤΑΣΕΩΝ ΚΑΙ ΔΟΚΙΜΑΣΙΩΝ .**

**Παρακαλούνται οι Υποψήφιοι/ες να ενημερωθούν αναφορικά με τις ημέρες και ώρες καθώς και τις λοιπές λεπτομέρειες των εξετάσεων και των δοκιμασιών στους κάτωθι συνδέσμους:**

- **ΠΑΡΑΡΤΗΜΑ Α**

**- ΑΡΙΘ.16763/17-6-2024 (ΑΔΑ: Ψ81Υ46ΜΤΛΒ-ΦΞ4) ΑΠΟΦΑΣΗ ΥΦΥΠΟΥΡΓΟΥ ΠΡΟΣΤΑΣΙΑΣ ΤΟΥ ΠΟΛΙΤΗ**

**-ΠΡΟΓΡΑΜΜΑ ΕΞΕΤΑΣΕΩΝ ΚΑΙ ΔΟΚΙΜΑΣΙΩΝ**

Η Γενική Γραμματέας Αντεγκληματικής Πολιτικής του Υπουργείου Προστασίας του Πολίτη

Δήμητρα Λυγούρα